Nogometna Bundesliga 2016/2017.
Fußball-Bundesliga 2016/2017. je bila 54. sezona Bundeslige, prve njemačke nogometne lige. Sezona je počela 26. augusta 2016., a završila 20. maja 2017. Bayern je odbranio šampionsku titulu prvaka Njemačke, i to je bila njihova 27. titula u historiji. RB Leipzig kao drugoplasirana ekipa i Borussia Dortmund kao trećeplasirana ekipa prvenstva su uz prvaka osigurali učešće u grupnoj fazi Lige prvaka 2017/18., dok je četvrtoplasirana ekipa Hoffenheim osigurala plasman u baraž za Ligu prvaka 2017/18. FC Köln i Hertha BSC su zahvaljujući svojim pozicijama na kraju prvenstva osigurali grupnu fazu Evropske liga 2017/18., dok je u trećem krugu kvalifikacija za ovo prvenstvo učešće osigurala ekipa SC Freiburg. Iz lige su ispali SV Darmstadt 98 i FC Ingolstadt, dok je VfL Wolfsburg za svoj opstanak u ligi morao igrati baraž protiv trećeplasirane ekipe druge Bundeslige, Eintracht Braunschweig. Najbolji strijelac lige je bio Pierre-Emerick Aubameyang, sa 31 postignutim golom.